Ο **Αθλητικός Όμιλος** **Αμπελοκήπων** **Λάρισας** είναι ποδοσφαιρικός σύλλογος με έδρα τη Λάρισα και εδρεύει στην ομώνυμη συνοικία. Ανήκει στη δύναμη της Ένωση Ποδοσφαιρικών Σωματείων Λάρισας με αριθμό μητρώου Ε.Π.Ο. 1583. Τα χρώματα του συλλόγου είναι το κόκκινο και το λευκό, ενώ πρόεδρος είναι ο Βαγγέλης Μόρας,  πρώην ποδοσφαιριστής της εθνικής Ελλάδας. Τον Ιανουάριο του 2020 ο σύλλογος γιόρτασε 50 χρόνια συνεχούς παρουσίας στο ελληνικό ποδόσφαιρο.

Ιστορία
-------

Ο σύλλογος ιδρύθηκε το 1970  στην περιοχή Αμπελόκηποι (πρώην Ταμπάκικα) της Λάρισας, στις όχθες του ποταμού Πηνειού που διασχίζει την πόλη. Ξεκίνησε από τη χαμηλότερη κατηγορία της ΕΠΣΛάρισας και συχνά τα πρώτα χρόνια αποκαλούνταν *Ταμπακιάκος,* δεδομένου του οτι Ταμπάκικα ήταν το αρχικό όνομα της συνοικίας. Κατά τη δεκαετία του '70 ο σύλλογος άρχισε να καθιερώνεται πλέον στα τοπικά πρωταθλήματα. Την περίοδο 1973-74 κέρδισε την άνοδο στην Β' ΕΠΣΛ για πρώτη φορά στην ιστορία του. Τη σεζόν 1974-75 η ομάδα αποτελούνταν από τους παρακάτω ποδοσφαιριστές: B.Παναγόπουλος (τερματοφύλακας), Μόρας, Ζάρκος, Μπαρμπαγιάννης, Στανίσης, Ραχωβίτης, Κατσίφας, Τέγος, Ηλ.Μπουροζίκας, Nάκης, Καούζος, Καρακόζογλου, Τζάνγκο, Βελης, Αντ.Ζαρκαδούλας, Οικονόμου, Γρ.Γαριφόπουλος.

Ο A.O. Αμπελοκήπων γνώρισε μεγάλη επιτυχία τη δεκαετία του 1990 όταν και αγωνίστηκε στην Δ΄ Εθνική ποδοσφαίρου ανδρών υπό την καθοδήγηση του πρώην ποδοσφαιριστή της ΑΕΛ, Νίκου Βλαχούλη. Εκείνη την εποχή οι Αμπελόκηποι αντιμετώπισαν έμπειρες ομάδες όπως η Κοζάνη, η Καστοριά, ο Ηρακλής Πτολεμαΐδος,ο Ηρακλής Λάρισα, ο Φαλιανάκος, ο Τοξότης Λάρισας και ο Αχιλλέας Φάρσαλα. Ύστερα από υποβιβασμό τους το 1994, οι Αμπελόκηποι δεν κατάφεραν να επανέλθουν σε εθνική κατηγορία, αλλά υπήρξαν κυρίαρχη δύναμη στα πρωταθλήματα της Λάρισας, ειδικά στα μέσα της δεκαετίας του 1990.  
Το ρόστερ της πρωταθλήτριας ομάδας της Α' ΕΠΣΛ τη σεζόν 1990-91 με προπονητή τον Γιώργο Κουτσιμπάνη αποτελούσαν οι εξής ποδοσφαιριστές: Ευσταθίου, Μπατρακούλης, N.Αλεξούλης, Τσιώτας, M.Αλεξούδης, Βαμβακίδης, Ι.Κολοβός, Θ.Σαλογιάννης, Γ.Κολοβός, Ζαμπούνης, Ευαγγέλου, Δ.Σίμος, Βλαχόπουλος.

To 2009 o AOA υποβιβάστηκε μετά από 15 χρόνια συνεχόμενα στην Α' ΕΠΣΛ. Ακολουθησαν νέοι υποβιβασμοί και το 2016-17 οι Αμπελόκηποι επέστρεψαν στην Α1 ΕΠΣΛ, δεύτερη τη τάξει κατηγορία. Το ρόστερ της ομάδας τη σεζόν 2016-17 με προπονητή τον Γιάννη Αλεξούλη αποτελούσαν οι εξής ποδοσφαιριστές: Μαξιακούλης (τερματοφύλακας), Καραούλης, Δόνος Λ. Καραγιάννης, Δούκας, Δόνος Άντ. Καραχάλιος, Λεσάι, Τριτάρης, Τσιάμπας, Κωστομοίρης, Σούμπασης, Γιαννάκης.

Συνεργασία με τον Άγιαξ
-----------------------

Στις 25 Αυγούστου 2011, ο πρόεδρος των Αμπελοκήπων Ανδρέας Μπαλανίκας υπέγραψε μια πενταετή συμφωνία με τον Άγιαξ στη Λάρισα για μελλοντική συνεργασία και ανάπτυξη των νέων ταλέντων του συλλόγου.  Ο πρώην παίκτης των Αμπελοκήπων, Βαγγέλης Μόρας, ενήργησε ως εκπρόσωπος του συλλόγου στη συνέντευξη Τύπου που πραγματοποιήθηκε στη Λάρισα με τον Γιώργο Μακρή, διευθυντή της Ακαδημίας του Άγιαξ στην Ελλάδα, σφραγίζοντας μια συμφωνία που θα επικεντρωνόταν στην ανάπτυξη των νέων παικτών του συλλόγου, ηλικίας 9–15.

Έδρα
----

Ο σύλλογος από την ίδρυσή του αγωνίζεται στο Δημοτικό Γήπεδο Αμπελοκήπων  που βρίσκεται δίπλα στον ποταμό Πηνειό. Στην συνοικία των Αμπελοκήπων στεγάζεται και το Εθνικό Στάδιο Αλκαζάρ. Το γήπεδο με χωρητικότητα 400 θεατών και έχει φιλοξενήσει αγώνες Δ΄ Εθνικής από το 1991 έως το 1994, ενώ τα τελευταία χρόνια προστέθηκε και σκέπαστρο κόκκινου χρώματος πάνω από την κεντρική εξέδρα. Θεωρείται ένα από τα πιο ιστορικά και εμβληματικά συνοικιακά γήπεδα της Λάρισας.  
To Μάιο του 1991 στο γήπεδο των Αμπελοκήπων ο ΑΟΑ πανηγύρισε για πρώτη φορά την άνοδο στην Δ΄ Εθνική και στις 2 Οκτωβρίου 1996 στο ίδιο γήπεδο στην αναμέτρηση ΑO Αμπελοκήπων - Χαραυγής 4-3, σημειώθηκε το ρεκόρ του νεότερου παίκτη που σκόραρε χατ-τρικ, κατά την πρώτη χρονιά του Βαγγέλη Μόρα στην ανδρική ομάδα του ΑΟΑ. Η ομάδα του ΑOA της περιόδου 1996-97 αποτελούνταν από τους Κώστα Δάλλα, Ευριπίδη Βακουφτσή (τερματοφύλακες), Θανάση Σαλογιάννη, Μπάμπη Ντόσα (αρχηγός), Θοδωρή Εμμανουήλ, Βασίλη Ζαρκαδούλα , Κλεάνθη Ταυλαρίδη, Καραγιάννη, Μίλτο Ταυλαρίδη, Γιώργο Κολοβό, Παπαγεωργίου, αλλά και τους νεότερους Βαγγέλη Μόρα, Κωστα Παπαρίζο, Τσιουμπέκα, Σούρρα, Σωτάκη. Προπονητής της ομάδας ήταν ο Αντώνης Ζαρκαδούλας  έχοντας στο πλευρό του ως στενό συνεργάτη τον Νίκο Κεχαγιά, και φροντιστής ο Άρης Χαλκιάς.  
Το 2011 το γήπεδο των Αμπελοκήπων φιλοξένησε τις Ακαδημίες του Άγιαξ.

Τίτλοι και διακρίσεις
---------------------

* Πρωτάθλημα A' Ε.Π.Σ. Λάρισας : 1990-91
* Πρωτάθλημα B' Ε.Π.Σ. Λάρισας : 2014-15
* Πρωτάθλημα Γ΄ Ε.Π.Σ. Λάρισας : 2013-14

### Διαχρονική πορεία στη Δ' Εθνική

| Αγωνιστική περίοδος | Κατάταξη | Ομιλος |
| --- | --- | --- |
| **1991-92** | 7ος | 11ος Ομιλος |
| **1992-93** | 11η | 11ος Ομιλος |
| **1993-94** | 16η | 11ος Ομιλος |
|

Ποδοσφαιριστές του ΑΟA σε εθνικές κατηγορίες
--------------------------------------------

Ο Βαγγέλης Μόρας είναι αναμφίβολα ο μεγαλύτερος ποδοσφαιριστής της ιστορίας των Αμπελόκηπων Λάρισας καθώς κατάφερε να γνωρίσει μεγάλες επιτυχίες στο ελληνικό πρωτάθλημα, στη Σέριε Α όπου αγωνίστηκε για σχεδόν 10 χρόνια και στην Εθνική Ελλάδας ποδοσφαίρου. Ο Κώστας Παπαρίζος, πρώην προπονητής της ομάδας, είναι ένας ακόμη ποδοσφαιριστής που ξεκίνησε την καριέρα του από τους Αμπελόκηπους Λάρισας και παρέμεινε μέχρι τα 18 του χρόνια, οπότε και πήρε μεταγραφή στην ΑΕΛ το 1999, ενώ ο Γιώργος Ντάνας ήταν ο πρώτος που είχε φορέσει τη φανέλα των *βυσσινί* τη δεκαετία του '80. Επίσης από τους Αμπελόκηπους είχε ξεκινήσει και ο πρώην παίκτης του ΠΑΣ Γιάννινα, Χρήστος Κατσίφας, o Κυριάκος Σαχπατζίδης που αγωνίστηκε στον Εθνικό Ολυμπιακό Βόλου (2007-08), αλλά και ο Σάκης Κανέλιας που αγωνίστηκε στον Απόλλωνα Λάρισας.  
 Το μεγαλύτερο λάθος της διοίκησης του συλλόγου ήταν η μη υπογραφή του Βασίλη Καραπιάλη το 1979. Παρά το γεγονός ότι μεγάλωσε στη γειτονιά των Αμπελοκήπων και προκάλεσε το έντονο ενδιαφέρον των ''ερυθρόλευκων'', τελικά υπέγραψε σε έναν άλλο τοπικό σύλλογο, τον Τοξότη Λάρισας σε ηλικία 14 ετών   
Στις αρχές της δεκαετίας του '90 υπέγραψαν για τον ΑΟΑ σημαντικά ονόματα του Λαρισινού ποδοσφαίρου όπως ο επιθετικός Γιώργος Κολοβός που αναδείχθηκε πρωταθλητής Ελλάδος με την ΑΕΛ το 1988 και ο αμυντικός Μπάμπης Ντόσας, κυπελλουχος το 1985. Στην πιο πρόσφατη ιστορία του (μετά το 2000) έχουν αγωνιστεί στην ομάδα εξίσου γνωστοί ποδοσφαιριστές όπως o Τάσος Μπεριτζάς, και ο επιθετικός Γιώργος Λιάπης που υπέγραψε το 2003 από την ΑΕΛ.  
Απο τον ΑΟ παντως ξεκίνησε την καριέρα του ως τερματοφύλακας και ο Αλέξης Nικούλης που σημείωσε χατ-τρικ με εκτελέσεις φάουλ στις 10 Οκτωβρίου 2010 στην αναμέτρηση του Οικονόμου με τον Απόλλωνα Λάρισας (4-1) για τη  Δέλτα Εθνική, μία επίδοση που αποτελεί ρεκόρ. Αξιο αναφοράς και το ντεμπουτο του Κλεάνθη Ταυλαρίδη στη Δ΄ Εθνική 1993-94 σε ηλικία μόλις 13 ετων. O Ταυλαρίδης αγωνίστηκε και στον Απόλλωνα Λάρισας.

### Διακεκριμένοι παίκτες

* Βαγγέλης Μόρας
* Κώστας Παπαρίζος
* Μπάμπης Ντόσας
* Γιώργος Κολοβός
* Γιώργος Λιάπης
* Μάκης Αλεξούδης
* Κώστας Δάλλας
* Κλεάνθης Ταυλαρίδης
* Αλέξης Νικούλης
* Ευριπίδης Βακουφτσής
* Ντέιβιντ Ραμόν ντε λα Ρόσα

### Διακεκριμένοι προπονητές

* Νίκος Βλαχούλης
* Γιάννης Αλεξούλης
* Τάσος Μπεριτζάς
* Φεραίος Γιαννακός
* Τάκης Σουρλατζής

### Πρόεδροι

* Νίκος Μπαρμπαγιάννης
* Βαγγέλης Μόρας

Υποστηρικτές
------------

Η βάση των φιλάθλων του συλλόγου βρίσκεται κυρίως στη συνοικία των Αμπελοκήπων αλλά και τη γειτονική του Παπασταύρου, ενώ είναι η τέταρτη Λαρισινή ομάδα σε ακολούθους στα μέσα κοινωνικής δικτύωσης μετά την ΑΕΛ, τον Απόλλωνα Λάρισας και τον Ηρακλή Λάρισας .

Παραπομπές
----------

1. ↑  «Βαγγέλης Μόρας (Πρόεδρος)». .
2. ↑  «γιόρτασε τα 50 χρόνια ιστορίας του ο ΑΟ Αμπελοκήπων». . [*νεκρός σύνδεσμος*]
3. ↑  «Οι ποδοσφαιρικοί Σύλλογοι του Νομού Λάρισας».
4. ↑  «κάνοντας πορεία πρωταθλητισμού, βρέθηκε από τη Β’ ΕΠΣΛ και πάλι πίσω στην Α1’ ΕΠΣΛ». athleticlarissa.gr. .
5. ↑  «Νίκη και πλησιάζουν οι Αμπελόκηποι!». arenalarissa.gr. .
6. ↑  «ΕΠΙΣΗΜΟΠΟΙΗΘΗΚΕ Η ΣΥΝΕΡΓΑΣΙΑ ΑΜΠΕΛΟΚΗΠΩΝ-ΑΓΙΑΞ ΣΕ ΕΠΙΠΕΔΟ ΑΚΑΔΗΜΙΩΝ». .
7. ↑  «Γήπεδα του Ν. Λάρισας».
8. ↑  Στέλιος Μαρκάκης (17 Αυγούστου 2022). «Οι πιο καυτοί "τριποντάκηδες" του… ποδοσφαίρου: Ο κυρίαρχος και τα ρεκόρ!». *www.sports365.gr*.
9. ↑  «"Γάζωσαν" τα δίχτυα της τοπικής κατηγορίας». eleftheria.gr. .
10. ↑  «Τα ρεκόρ εφήβων ποδοσφαιριστών». proininews.gr – Εφημερίδα Πρωιϊνή. 9 Οκτωβρίου 2020.
11. ↑  «Όταν ο Αλέξης νικούσε τον «Εύρι» Βακουφτσή». larisagoal.gr.
12. ↑  «Γιώργος Λιάπης και Θοδωρής Εμμανουήλ συγκαταλέγονται στους μεγαλύτερους «κανονιέρηδες» που πέρασαν από το ερασιτεχνικό στερέωμα». .
13. ↑  «Θοδωρής Εμμανουήλ 2012-13». .
14. ↑  «Ζαρκαδούλας, ένας αρτίστας της μπάλας». .
15. ↑  «"Αδέρφια που έκαναν θραύση στα γήπεδα της Λάρισας!». formedia.gr. .
16. ↑  «Από τα Ταμπάκικα, έχουν περάσει παικταράδες». .
17. ↑  «Record at Ampelokipoi ground, 25 years later». .
18. ↑  «Ανακατανομή αξιωμάτων στο Δ.Σ. της ΕΠΣΛ». .
19. ↑  Με πίστη στη δουλειά του, ο Νίκος Κεχαγιάς: Σα να μην πέρασε μια μέρα για την Ακαδημία Τυρνάβου -arenalarissa.gr
20. ↑  «Χαλκιάς η «ψυχή» των Αμπελοκήπων». .
21. ↑  «Λάρισα: Έφυγε από τη ζωή η "ψυχή" των Αμπελοκήπων». *www.larisanew.gr*. 21 Σεπτεμβρίου 2021.
22. ↑  «Ο Βαγγέλης Μόρας είναι όλα όσα έζησε». .
23. ↑  «AEL squad 2000-01». .
24. ↑  «Εθνικός Ολυμπιακός Βόλου 2007-2008». fmgreece.gr. .
25. ↑  «Αμπελόκηπους Λάρισας: ο Βασίλης Καραπιάλης άφησε εποχή στο ελληνικό ποδόσφαιρο». .
26. ↑  ««Μπέρι»… πόσα «σπίτια» έκλεισες;». larisagoal.gr.
27. ↑  «Κυριακή 10 Οκτωβρίου 2010: Μέγας είσαι Αλέξη μου και θαυμαστά τα φάουλ σου!». *larisagoal.gr/*.
28. ↑  «Μπάλα γιοκ, τώρα κοουτσάρισμα». *larisagoal.gr/*.
29. ↑  «Γιώργος Λιάπης και Θοδωρής Εμμανουήλ συγκαταλέγονται στους μεγαλύτερους «κανονιέρηδες» που πέρασαν από το ερασιτεχνικό στερέωμα». .
30. ↑  «O Κώστας Δάλλας θα έπρεπε να κάνει καριέρα στη Σούπερ Λίγκα με βάση τα προσόντα που διέθετε». larisagoal.gr. .
31. ↑  «Έκανε μύθια… με τον Βουκεφάλα!». larisagoal.gr. .
32. ↑  «2014-15: Δεν άλλαξε κάτι στους σκόρερς του Κυπέλλου». *www.larisagoal.gr*.
33. ↑  «Μια ζωή στα γήπεδα». .
34. ↑  «Θωμάς Τούλιος για τον Ταμπακιακό». 4 Ιούνιος 2011. .
35. ↑  «Τάκης Σουρλατζής - Από την Ερασιτεχνική ΑΕΛ όπου μεγαλούργησε τη δεκαετία του ’90, μέχρι και το πέρασμα του από τους Αμπελόκηπους». larisagoal.gr. .
36. ↑  «Μια ζωή στα γήπεδα ο κυρ-Νίκος…». larisagoal.gr. .
37. ↑  «Facebook και ποδόσφαιρο: Οι ομάδες με την μεγαλύτερη υποστήριξη». trikalavoice.gr. 21 Μαρτίου 2023. .

Πηγές
-----

* Κολτσίδας, Βαγγέλης (2018). *ΤΟ ΕΡΑΣΙΤΕΧΝΙΚΟ ΠΟΔΟΣΦΑΙΡΟ ΣΤΟ ΝΟΜΟ ΛΑΡΙΣΑΣ* (PDF). σελ. 83. Αρχειοθετήθηκε από το πρωτότυπο (PDF) στις 12 Νοεμβρίου 2022. Ανακτήθηκε στις 16 Μαρτίου 2023.
* Μιχούλης, Δημήτρης (2022). *Το σαλόνι των αναμνήσεων, Εκδοση 2022*.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |